2สหภาพทีโที-กสท.ค้านม.47ร่างกม.จัดสรรคลื่นความถี่
2สหภาพทีโอที-กสท.ยื่นวุฒิฯส่งศาลรธน.ตีความค้านม.47วรรค3ร่างกม.จัดสรรคลื่นความถี่หวั่นกระทบสัมปทานเดิม
1 เม.ย. 2553

2สหภาพทีโอที-กสท.ยื่นวุฒิฯส่งศาลรธน.ตีความค้านม.47วรรค3ร่างกม.จัดสรรคลื่นความถี่หวั่นกระทบสัมปทานเดิม
นายสุขุม ชื่นมะนา ประธานสหภาพแรงงานรัฐวิสาหกิจ บริษัท กสท. โทรคมนาคม จำกัด (มหาชน) เปิดเผยว่า ได้ร่วมกับสหภาพแรงงานรัฐวิสาหกิจ บริษัท ทีโอที จำกัด(มหาชน) ยื่นหนังสือต่อประธานวุฒิสภาคัดค้านร่างพ.ร.บ.องค์กรจัดสรรคลื่นความถี่ และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ... เพื่อขอให้นำเรื่องดังกล่าว ยื่นเสนอต่อศาลรัฐธรรมนูญทำการวินิจฉัยว่า บทบัญญัติตามมาตรา 78 วรรค 3ตามความในร่างพ.ร.บ.ดังกล่าวให้อำนาจ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ไว้เกินขอบเขตขัดหรือแย้งต่อรัฐธรรมนูญ 2550 ที่ให้อำนาจกำกับดูแลและจัดสรรคลื่นความถี่ตามมาตรา47 หรือไม่ เนื่องจากเห็นว่าการตรากฎหมายดังกล่าวต้องไม่กระทบสัญญาสัมปทานเดิม          ทั้งนี้ หากมาตรา 78 วรรค3 มีผลบังคับใช้จะส่งผลกระทบต่อสภาพคล่องทางด้านการเงิน การลงทุนของ ทีโอที และ กสท. โดยเมื่อครบ 1 ปีหน่วยยงานรัฐทั้ง 2 แห่งต้องนำส่งรายได้ทั้งหมดให้กับ กสทช. แทนการนำเงินส่งคลัง และจ่ายภาษี  ซึ่งที่ผ่านมา ทีโอทีและกสท. จัดส่งรายได้เข้ารัฐหลายแสนล้านบาท โดยขอให้วุฒิสมาชิกเร่งพิจารณาถอดถอนมาตรการ 78 วรรค 3 ออกจากร่าง พ.ร.บ.ดังกล่าวอย่างเร่งด่วน  พร้อมกันนี้ สหภาพแรงงานรัฐวิสาหกิจทีโอที และ กสท. ยังได้ออกแถลงการณ์คัดค้านกรณีดังกล่าว ผ่านทางเว็บไซต์ของทั้ง 2 หน่วยงาน เมื่อวันที่ 30 มี.ค.ที่ผ่านมา ด้วย